**RAZDJEL**: 109 MINISTARSTVO PRAVOSUĐA I UPRAVE

**GLAVA:** 10965 ŽUPANIJSKI SUD U KARLOVCU

**RKP:** 3412

**AKTIVNOST:** A638000 – Vođenje sudskih postupaka iz nadležnosti Županijskih sudova

**OBRAZLOŽENJE POSEBNOG DIJELA FINANCIJSKOG PLANA**

**ZA RAZDOBLJE 2023. – 2025. GODINE**

1. UVOD

Županijski sud u Karlovcu proračunski je korisnik državnog proračuna u nadležnosti Ministarstva pravosuđa i uprave. Nositelj je pravosudne zgrade u Karlovcu, na adresi Trg hrvatskih branitelja 1, u kojoj su još i Općinski sud u Karlovcu sa pripojenim Stalnim službama, Stalna služba Trgovačkog suda, Županijsko i Općinsko državno odvjetništvo u Karlovcu. Kao nositelj zgrade Županijski sud podmiruje sve troškove električne energije, Toplane, opskrbe vodom, telefonske usluge za sva tijela koja djeluju u zgradi.

Prihode i primitke Županijskog suda u Karlovcu čine prihodi iz državnog proračuna za financiranje redovne djelatnosti te vlastiti prihodi, koji se ostvaruju od usluga fotokopiranja te najma prostora za samoposlužni aparat za tople napitke.

Trenutno stanje broja zaposlenih u Županijskom sudu u Karlovcu je 41 djelatnik ( 13 dužnosnika i 28 službenika i namještenika), time da je u tijeku imenovanje dva nova suca, koji trebaju stupiti na dužnost početkom 2023.godine, kao i zaposlenje dva nova službenika u Odjelu za podršku žrtvama i svjedocima po Uputi Ministarstva pravosuđa i uprave, koji Odjel bi trebao biti osnovan u 2023.godini.

1. OBRAZLOŽENJE POJEDNIH SKUPINA RASHODA I IZDATAKA

**2023. – planirani rashodi u ukupnom iznosu od 1.557.572,00 EUR koje čine;**

**31**-Rashodi za zaposlene; čine bruto plaće uvećane za doprinos za zdravstveno osiguranje 16,5%, planirane za 15 dužnosnika (15 dužnosnika x godišnji ukupni trošak plaće za 1 dužnosnika 47.658,00 EUR cca 714.872,00 EUR) te 30 službenika (30 službenika x godišnji ukupni trošak plaće za 1 službenika 13.333,00 EUR cca 400.000,00 EUR), što sveukupno iznosi 1.114.872,00 EUR.

Prekovremeni rad planiran je u iznosu od 9.954,00 EUR i odnosi se na za dežurstva službenika i namještenika - vozača koji zajedno sa sucima istrage dežuraju izvan redovnog radnog vremena.

 -Ostali rashodi za zaposlene planirani su u iznosu od 19.908,00 EUR, a odnose se konkretno na isplatu božićnice i regresa za 30 službenika i namještenika, isplatu dara za djecu za 11-ero djece, dvije jubilarne nagrade za 15 godina staža, jednu jubilarnu za 25 godina staža i dvije jubilarne za 30 godina staža, eventualne pomoći za lijekove, smrt člana obitelji i sl.

**32**-Materijalni rashodi; u iznosu od 383.805,00 EUR koje ćemo djelomično podmiriti iz vlastitih prihoda u iznosu od 530,00 EUR, a većim dijelom ih čine:

Naknada za putni trošak na posao i s posla prosječno mjesečno iznosi 3.620,00 EUR što za 11 mjeseci godišnje iznosi cca 39.817,00 EUR, obzirom se putni trošak ne isplaćuje jedan mjesec u godini radi korištenja godišnjeg odmora.

Intelektualne usluge predstavljaju najveći trošak u materijalnim rashodima

Planirani iznos 95.479,00 EUR za Intelektualne usluge je nerealno iskazan, radi postavljenog ukupnog limita.

Naime, zbog migrantske rute koja prolazi karlovačkom županijom stvaraju se mnogobrojni spisi u kojima je potreban tumač odnosno prevoditelj te nam to znatno povećava trošak. Jako veliki dio intelektualnih troškova čine i visoki iznosi za usluge i nagrade odvjetnika u starijim kaznenim predmetima. Sukladno Uputi Ministarstva pravosuđa i uprave suci županijskih sudova moraju riješiti starije kaznene predmete te o tome dostavljati Izvješće Ministarstvu. A radi se o kaznenim djelima za koja su predviđene visoke odvjetničke tarife (primjerice konkretno samo jedan takav stariji kazneni predmet iz 2011.godine za kazneno djelo gospodarskog kriminala, u kojem je naknada usluga odvjetnicima sveukupno 225.630,00 EUR).

**34-**Financijski rashodi; u iznosu od 1.270,00 EUR koje čine kamate u iznosu od 713,00 EUR za primljene zajmove za službeno vozilo nabavljeno putem financijskog leasinga te bankarske usluge i usluge platnog prometa u iznosu od 557,00 EUR.

**4-** Rashodi za nabavu nefinancijske imovine u iznosu od 37.717,00 EUR koji se sastoje od 4.072,00 EUR- za otplatu glavnice za službeno vozilo nabavljeno putem financijskog leasinga u lipnju 2022.godine, zatim 929,00 EUR za opremanje sobe za Odjel za podršku žrtvama i svjedocima, koji Odjel je Županijski sud u Karlovcu dužan osnovati sukladno dopisu Ministarstva pravosuđa i uprave, Uprave za kazneno pravo od 17. svibnja 2022., te 28.644,00 EUR za nabavu opreme za protupožarnu zaštitu. Naime, u lipnju 2022.godine izvršen je periodički pregled održavanja električnih instalacija naše pravosudne zgrade te je u Zapisniku o nalazu zaštite na radu, koji smo zaprimili 27. lipnja 2022., utvrđeno da ugrađena sigurnosna rasvjeta tzv. panic rasvjeta uključujući i piktograme, ne zadovoljava tehničke propise niti Zakon o zaštiti od požara niti Pravilnik o zaštiti na radu za mjesta rada, jer je prilikom obnove i opremanja naše zgrade upotrijebljena oprema koja je već tada-2017.godine bila zastarjela, a danas se više i ne proizvodi .Znači protekom roka od 5 godina panic lampe u gotovo 80 % više ne rade. Napominjemo da zbog zastarjelosti nije moguće zamijeniti niti baterije ili fluorescentne cijevi jer same lampe nisu tako proizvedene da omogućuju zamjenu, već se iste moraju kompletne ukloniti i zamijeniti novima. Citiranim Zapisnikom pravosudna zgrada u Karlovcu ne zadovoljava protupožarne norme te smo upućeni otkloniti nedostatke.

**2024. – planirani rashodi u ukupnom iznosu od 1.570.636,00 EUR koje čine;**

**31**-Rashodi za zaposlene; čine bruto plaće uvećane za doprinos za zdravstveno osiguranje 16,5%, za 45 djelatnika ( 15 dužnosnika i 30 službenika i namještenika), što ukupno iznosi 1.138.761,00 EUR.

Prekovremeni rad planiran je u iznosu od 10.618,00 EUR i odnosi se na za dežurstva službenika i namještenika - vozača koji zajedno sa sucima istrage dežuraju izvan redovnog radnog vremena.

-Ostali rashodi za zaposlene planirani su u iznosu od 22.563,00 EUR, a odnose se konkretno na isplatu božićnice i regresa za 30 službenika i namještenika, isplatu dara za djecu za 10-ero djece, jedne jubilarna za 15 godina staža, dvije jubilarne nagrade za 20 godina staža, dvije jubilarne za 25 godina staža, jedna jubilarna za 30 godina, jedna za 35 godina i jedna za 45 godina staža, eventualne pomoći za lijekove, smrt člana obitelji i sl.

**32**-Materijalni rashodi u iznosu od 404.070,00 EUR koje ćemo djelomično podmiriti iz vlastitih prihoda u iznosu od 530,00 EUR, a većim dijelom ih čine:

Naknada za putni trošak na posao i s posla za 11 mjeseci u godini iznosi 46.453,00 EUR.

Intelektualne usluge predstavljaju najveći trošak u materijalnim rashodima. Planirani iznos 113.813,00 EUR za Intelektualne usluge je nerealno iskazan, radi postavljenog ukupnog limita.

Intelektualne usluge predstavljaju najveći trošak u materijalnim rashodima zbog migrantske rute koja prolazi karlovačkom županijom te se stvaraju mnogobrojni spisi u kojima je potreban tumač odnosno prevoditelj te nam to znatno povećava trošak.

**34-**Financijski rashodi u iznosu od 1.104,00 EUR koje čine kamate u iznosu od 547,00 EUR za primljene zajmove za službeno vozilo nabavljeno putem financijskog leasinga te bankarske usluge i usluge platnog prometa u iznosu od 557,00 EUR.

**4-** Rashodi za nabavu nefinancijske imovine u iznosu od 4.238,00 EUR za otplatu glavnice za službeno vozilo nabavljeno putem financijskog leasinga u lipnju 2022.godine,

**2025. – planirani rashodi u ukupnom iznosu od 1.583.183,00 EUR koje čine;**

**31**-Rashodi za zaposlene; čine bruto plaće uvećane za doprinos za zdravstveno osiguranje 16,5%, za 45 djelatnika ( 15 dužnosnika i 30 službenika i namještenika), što ukupno iznosi 1.138.762,00 EUR.

Prekovremeni rad planiran je u iznosu od 10.618,00 EUR i odnosi se na za dežurstva službenika i namještenika - vozača koji zajedno sa sucima istrage dežuraju izvan redovnog radnog vremena.

-Ostali rashodi za zaposlene planirani su u iznosu od 22.563,00 EUR, a odnose se konkretno na isplatu isplata božićnice i regresa za 30 službenika i namještenika, isplatu dara za djecu za 10-ero djece, jednu jubilarna za 5 godina staža, jednu jubilarnu nagrade za 15 godina staža, jednu jubilarnu za 25 godina staža, jednu jubilarnu za 30 godina staža i dvije jubilarne za 40 godina staža, eventualne pomoći za lijekove, smrt člana obitelji i sl.

**32**-Materijalni rashodi u iznosu od 416.516,00 EUR koje ćemo djelomično podmiriti iz vlastitih prihoda u iznosu od 530,00 EUR, a većim dijelom ih čine:

Naknada za putni trošak na posao i s posla za 11 mjeseci u godini iznosi 46.453,00 EUR.

Intelektualne usluge predstavljaju najveći trošak u materijalnim rashodima. Planirani iznos 126.332,00 EUR za Intelektualne usluge je nerealno iskazan, radi postavljenog ukupnog limita.

Intelektualne usluge predstavljaju najveći trošak u materijalnim rashodima zbog migrantske rute koja prolazi karlovačkom županijom te se stvaraju mnogobrojni spisi u kojima je potreban tumač odnosno prevoditelj te nam to znatno povećava trošak.

**34-**Financijski rashodi u iznosu od 931,00 EUR koje čine kamate u iznosu od 374,00 EUR za primljene zajmove za službeno vozilo nabavljeno putem financijskog leasinga te bankarske usluge i usluge platnog prometa u iznosu od 557,00 EUR.

**4-** Rashodi za nabavu nefinancijske imovine u iznosu od 4.411,00 EUR za otplatu glavnice za službeno vozilo nabavljeno putem financijskog leasinga u lipnju 2022.godine,